when nehra swore at ms dhoni for dropping a catch
క్యాచ్ వదిలేశాడని నెహ్రా ధోనీని తిట్టిన వేళ..
క్యాచ్‌ల విషయంలో ఏ మాత్రం పొరబాటు చేసినా నెహ్రా ఉపేక్షించడు. ధోనీ అయినా మరెవరైనా అతడి ముందు కిమ్మనకుండా ఉండాల్సిందే.
TNN | Updated:
Nov 2, 2017, 01:51PM IST
ఢిల్లీలోని ఫిరోజ్ షా స్టేడియంలో న్యూజిలాండ్&zwnj;తో టీ20 మ్యాచ్ ఆశిష్ నెహ్రా కెరీర్లో చివరి మ్యాచ్. సొంత గడ్డ మీద ఈ లెఫ్టార్మ్ పేసర్ సుదీర్ఘ ఆటకు వీడ్కోలు పలికాడు. కెరీర్లో అనేక పర్యాయాలు తీవ్ర గాయాలు వేధించినా నెహ్రా మాత్రం తిరిగి జట్టులోకి వచ్చి సత్తా చాటాడు. చక్కటి ఫిట్&zwnj;నెస్&zwnj;తో నెహ్రా కోహ్లికి పోటీనిస్తున్నాడని సెహ్వాగ్ ఇటీవల కామెంట్ చేశాడు. రోజూ 8 గంటలపాటు ప్రాక్టీస్ కోసం కష్టపడే నెహ్రాకు ఆట పట్ల కమిట్&zwnj;&zwnj;మెంట్ ఎక్కువ. ఏ మాత్రం పొరబాటు జరిగినా తట్టుకోలేడు. తప్పు ఎవరు చేసినా ఉపేక్షించడు.
ఓ సారి క్యాచ్ వదిలేశారనే కారణంతో ధోనీని తిట్టేశాడు. ఈ ఘటన పాకిస్థాన్&zwnj;తో జరిగిన మ్యాచ్&zwnj;లో చోటు చేసుకుంది. నెహ్రా విసిరిన బంతి ఆఫ్రిదీ బ్యాటింగ్&zwnj;కు తగిలి కీపింగ్ చేస్తున్న ధోనీ, ఫస్ట్ స్లిప్&zwnj;లో ఉన్న ద్రవిడ్ మధ్య నుంచి దూసుకెళ్లింది. అప్పుడప్పుడే క్రికెట్లో సత్తా చాటుతున్న ధోనీ రెప్పపాటులో వెళ్లిన బంతిని అందుకోవడానికి ప్రయత్నించినా కుదర్లేదు. ఆఫ్రిదీ లాంటి హిట్టర్ క్యాచ్ వదిలేశాడనే కోపంతో నెహ్రా ధోనీని గట్టిగానే తిట్టాడు.